
Uznesenie Mestský súd Bratislava II vo veci starostlivosti súdu o maloleté dieťa: A. B., nar. XX.XX.XXXX, trvale bytom A. – C., t. č. ubytovňa D., E. XX, A., v konaní zastúpené kolíznym opatrovníkom: Úrad práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, Vazovova 7/A, Bratislava, dieťa rodičov: matky - F. B., nar. XX.XX.XXXX, zomr. XX.XX.XXXX, otca -F. B., nar.XX.XX.XXXX, trvale bytom G. H. XXX, okr. Sobrance, v konaní o návrhu na zverenie maloletého dieťaťa do náhradnej osobnej starostlivosti navrhovateľa: I. J., nar.XX.XX.XXXX, trvale A. D. XX, A., t. č. bytom K. XX, A., takto rozhodol: I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 1. Na Mestskom súde Bratislava II sa vedie konanie pod sp. zn. 41P/72/2025 o návrhu navrhovateľa na zverenie maloletej do náhradnej osobnej starostlivosti. Podaním doručeným súdu dňa 04.07.2025 vzal navrhovateľ návrh v celom rozsahu späť a žiadal konanie zastaviť. 2. Podľa § 29 ods. 1 až 3 zákona č. 161/2015 Z. z. Civilného mimosporového poriadku (CMP), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 3. Nakoľko účastníci konania so späťvzatím návrhu súhlasili a zároveň súd nepovažuje za potrebné v konaní pokračovať, návrhu navrhovateľa súd vyhovel a konanie zastavil. 4. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie, ktoré je možné podať v lehote 15 dní odo dňa jeho doručenia na Mestskom súde Bratislava II. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) / § 363 Civilného sporového poriadku/.

